b"\n_START_ARTICLE_\nInger Christensen - Cikaderne findes\n_START_SECTION_\nHandling\n_START_PARAGRAPH_\nInger Christensen indtager en s\xc3\xa6rstilling i b\xc3\xa5de dansk og europ\xc3\xa6isk litteratur, og flere af hendes digtsamlinger er oversat til hovedsprogene. I Jytte Rex' portr\xc3\xa6tfilm m\xc3\xb8der vi hende i lejligheden p\xc3\xa5 \xc3\x98sterbro i K\xc3\xb8benhavn, hvor hun fort\xc3\xa6ller om sit liv og arbejde. I filmen l\xc3\xa6ser Inger Christensen desuden op af sine vigtigste v\xc3\xa6rker:\xc2\xa0\xc2\xbbDet\xc2\xab\xc2\xa0(1969),\xc2\xa0\xc2\xbbDet malede v\xc3\xa6relse\xc2\xab\xc2\xa0(1976),\xc2\xa0\xc2\xbbAlfabet\xc2\xab\xc2\xa0(1981) og\xc2\xa0\xc2\xbbSommerfugledalen\xc2\xab\xc2\xa0(1991)."